கேள்வி: பல்கலைக்கழக மானியக் குழு (இந்தியா) - வரலாறு பற்றி தகவல் சொல்.
பதில்: கல்விக்கான மத்திய ஆலோசனைக்குழு இந்தியாவில் போருக்குப் பின்னர் ஏற்பட்ட கல்வி வளர்ச்சியைப் பற்றி 1944 இல் அளித்த அறிக்கை (சார்ஜியன்ட் அறிக்கை) பல்கலைக்கழக மானியக் குழு அமைக்க பரிந்துரை செய்தது. முதன் முதலில் 1945 ஆம் ஆண்டு அலிகார்க், பனாரஸ் மற்றும் டெல்லி மத்தியப் பல்கலைக்கழகங்களை மேற்பார்வையிட பல்கலைக்கழக மான்யக் குழு அமைக்கப்பட்டது. 1947 ஆம் ஆண்டு முதல் அப்போது இருந்த அனைத்துப் பல்கலைக்கழகங்களுக்கும் விரிவாக்கப்பட்டது. சுதந்திரத்திற்குப் பின்னர் சர்வபள்ளி ராதா கிருஷ்ணனை தலைவராக நியமித்து 1948 ஆம் ஆண்டு பல்கலைக்கழக கல்விக்குழு அமைக்கப்பட்டது. அக்குழு இங்கிலாந்து பல்கலைக்கழக மான்யக் குழு மாதிரி வடிவில் ஒரு முழு நேரத் தலைவராகவும் மற்றும் சிறந்த கல்வியாளர்களை உறுப்பினராகவும் கொண்டு அமைக்கலாம் என பரிந்துரை செய்தது. 1952 ஆம் ஆண்டு மத்திய அரசாங்கம் அனைத்துப் பல்கலைக்கழகங்கள் மற்றும் உயர் கல்வி நிறுவனங்களுக்கான பொது நிதி உதவிகளை இனிமேல் பல்கலைக்கழக மானியக் குழுவின் முலம் தான் கொடுக்கப்பட வேண்டும் என முடிவெடுத்தது. அதன் தொடர்ச்சியாக அப்போதைய மத்திய கல்வி, இயற்கை வளங்கள் மற்றும் விஞ்ஞான ஆராய்ச்சி அமைச்சர் மொலானா அபுல் காலம் அசாத் அவர்களால் டிசம்பர் 28 1953 அன்று முறையாக தொடங்கி வைக்கப்பட்டது. 1956ஆம் ஆண்டு இந்திய அரசாங்கம் பாராளுமன்றத்தில் பல்கலைக்கழக மான்யக்குழு சட்டம், 1956 இயற்றி முறைப்படுத்தியது. 1994 மற்றும் 1995இல் புனே, ஐதராபாத்து (இந்தியா), கொல்கத்தா, போபால், குவகாத்தி மற்றும் பெங்களூர் ஆறு மண்டல மையங்களை அமைத்து தன் செயல்பாடுகளை பரவலாக்கியது. பல்கலைக்கழக மானியக்குழுவின் தலைமை அலுவலகம் புது தில்லி உள்ள பகதூர் சா ஜாபர் மார்க்கில் அமைந்துள்ளது. மேலும் இரண்டு கூடுதல் பணியகங்கள் 35, பெரோசு சா சாலை மற்றும் தில்லி பல்கலைக்கழகம் தெற்கு வளாகத்தில் செயல்படுகின்றன. திசம்பர் 2015-இல் இந்திய அரசாங்கம் பல்கலைக்கழக மானியக்குழுவின் கீழ் தேசிய கல்வி நிறுவனங்களுக்கான தரவரிசை அமைத்தது. இது ஏப்ரல் 2016இற்குள் அனைத்துக் கல்வி நிறுவனங்களையும் தரவரிசைப்படுத்தும் நோக்கத்துடன் துவக்கப்பட்டது. பிப்ரவரி 2022-இல் எம் ஜகதேஷ் குமார் பல்கலைக்கழக மானியக் குழுவின் தலைவராக நியமிக்கப்பட்டார். இவர் இந்திய தொழில்நுட்பக் கழகம் தில்லி மின் பொறியியல் துறையின் பேராசிரியராகவும், ஜவகர்லால் நேரு பல்கலைக்கழகம் முன்னாள் துணைவேந்தராகவும் பணியாற்றியவர் ஆவார்.wikipedia
கேள்வி: பல்கலைக்கழக மானியக் குழு (இந்தியா) - பல்கலைக்கழகங்களின் வகைகள் குறித்து விரிவாக சொல்லுங்கள்.
பதில்: பல்கலைக்கழக மானியக் குழுவினால் கட்டுப்படுத்தப்படும் பல்கலைக்கழகங்களின் வகைகள் பின்வருமாறு:
கேள்வி: பல்கலைக்கழக மானியக் குழு (இந்தியா) - தனியார் பல்கலைக்கழகங்கள் என்பது என்ன?
பதில்: யுஜிசியால் அங்கீகரிக்கப்பட்டுள்ளன. இத்தகையப் பல்கலைக்கழகங்கள் பட்டங்களை வழங்க முடியும். ஆனால் அவர்கள் வளாகத்திற்கு வெளியே இணைந்த கல்லூரிகளை வைத்திருக்க அனுமதிக்கப்படுவதில்லை. 6 அக்டோபர் 2017 நிலவரப்படி, தனியார் பல்கலைக்கழகங்களின் எண்ணிக்கை 282 ஆகும். இந்தியாவில் இயங்கும் 24 போலிப் பல்கலைக்கழகங்களின் பட்டியலையும் பல்கலைக்கழக மானிய ஆணையம் (யுஜிசி) வெளியிட்டுள்ளது. யுஜிசி சட்டத்திற்கு முரணாகச் செயல்படும் இந்த 24 சுய-நிதி, அங்கீகரிக்கப்படாத நிறுவனங்கள் போலியானவை என்று அறிவிக்கப்பட்டுள்ளன. மேலும் அவை எந்தப் பட்டங்களையும் வழங்க உரிமை இல்லை என்று யுஜிசி கூறியுள்ளது.